|  |  |
| --- | --- |
| **1. NAPIREND** | **Ügyiratszám:** BSZ/ 125-1 /2021. |

**ELŐTERJESZTÉS**

a Képviselő-testület **2022. február 1-i rendkívüli nyilvános** ülésére

|  |  |
| --- | --- |
| **Tárgy:** | **Balatonszepezd Község Önkormányzata 2022. évi közbeszerzési tervének elfogadása** |
| **Előterjesztő:** | Bíró Imre polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

A közbeszerzésekről szóló 2015. évi CXLIII. törvény (Kbt.) 42. § (1) bekezdésében foglalt előírás szerint az ajánlatkérőként eljáró szervezeteknek, így Balatonszepezd Község Önkormányzatának a költségvetési év elején, legkésőbb március 31. napjáig éves összesített közbeszerzési tervet kell készítenie az adott évre tervezett közbeszerzéseiről. A közbeszerzési tervet az ajánlatkérőnek legalább öt évig meg kell őriznie. Az ajánlatkérő a közbeszerzési tervben nem szereplő közbeszerzésre, vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény, vagy egyéb változás merült fel. Ezekben az esetekben a közbeszerzési tervet módosítani kell az ilyen igény, vagy egyéb változás felmerülésekor, megadva a módosítás indokát is. A Kbt. 15. § (1) bekezdés b) pontja szerinti nemzeti közbeszerzési értékhatárt a központi költségvetésről szóló törvényben (2021. évi XC. törvény) kell meghatározni, amelyek 2022. január 1-jétől 2022. december 31-éig a 74. § (1) bekezdése alapján az alábbiak:

*74. § (1) A közbeszerzésekről szóló 2015. évi CXLIII. törvény 15. § (1) bekezdés b) pontja szerinti nemzeti közbeszerzési értékhatár - kivéve a közszolgáltatói szerződésekre vonatkozó értékhatárt - 2022. január 1-jétől 2022. december 31-éig*

*a) árubeszerzés esetében 15,0 millió forint,*

*b) építési beruházás esetében 50,0 millió forint,*

*c) építési koncesszió esetében 100,0 millió forint,*

*d) szolgáltatás megrendelése esetében 15,0 millió forint,*

*e) szolgáltatási koncesszió esetében 30,0 millió forint.*

Az előterjesztés mellékletét képezi az önkormányzat 2022. évi közbeszerzési tervére vonatkozó javaslat. A tervezett közbeszerzések között 0 db árubeszerzés, 0 db építési beruházás és 0 db szolgáltatás-megrendelés szerepel.

Kérem a Tisztelt Képviselő-testületet, hogy a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**Balatonszepezd Község Önkormányzata Képviselő-testülete a közbeszerzésekről szóló 2015. évi CXLIII. törvény 42. §-a alapján az előterjesztés 1. sz. mellékletét képező Balatonszepezd Község Önkormányzata 2022. évi közbeszerzési tervét elfogadja.**Határidő:** azonnal**Felelős:** polgármester |

Balatonszepezd, 2022. január 31.

|  |  |
| --- | --- |
|  | **Bíró Imre**polgármester |

**1. sz. melléklet**

**Balatonszepezd Község Önkormányzata**

**2022. évi közbeszerzési terve**

|  |  |  |  |  |  |
| --- | --- | --- | --- | --- | --- |
| **A közbeszerzés tárgya**  | **A beszerzés tervezett értéke** | **Irányadó eljárásrend** | **Tervezett eljárási típus** | **Az eljárás megindításának, illetve a közbeszerzés megvalósításának tervezett időpontja** | **CPV kód** |
| **I. Árubeszerzés** |  |  |  |   |  |
|  |  |  |  |  |  |
|  **II. Építési beruházás** |  |  |   |   |  |
|  |  |  |  |  |  |
| **III. Szolgáltatás-megrendelés** |  |  |  |  |  |
|  |  |  |  |  |  |

Balatonszepezd, 2022. február 1.

|  |  |
| --- | --- |
|  | **Bíró Imre**polgármester |